भारतीय वृक
भारतीय वृक (Indian wolf) या भारतीय भेड़िया, जिसका वैज्ञानिक नाम कैनिस लूपस पैलिपेस (Canis lupus pallipes) है, वृक (भेड़िए) की एक जीववैज्ञानिक उपजाति है जो भारतीय उपमहाद्वीप और पश्चिमी एशिया में पाई जाती है। यह हिमालय वृक और अरब वृक से बीच का आकार रखता है, क्योंकि इसमें हिमालय वृक जितने घने व लम्बे बाल नहीं होते। अन्य वृकों की तुलना में भारतीय वृक कम सदस्यों वाली टोलियों में रहता है और कम ऊँचे स्वर में चिल्लाता है।